Roope-setä Liikemiespeli

Roope-setä Liikemiespeli on Tacticin vuonna 2010 julkaisema lautapeli, jossa tavoitteena on kerätä mahdollisimman paljon omaisuutta ennen pelin loppumista. Se on saanut vaikutteita Monopolysta, minkä takia se on samankaltainen. Pelissä omaisuus voi olla rahaa, osakkeita tai kultarahoja. Kultarahoja voi ostaa ja myydä pelin aikana.

Pelissä Milla Magia on loihtinut kopioita Roopesta aiheuttamaan hämmennystä. Pelaajien on tistettava olevansa oikea Roope. Tämä tapahtuu tietenkin ansaitsemalla eniten rahaa.

Vuonna 2012 pelistä julkaistiin matkaversio, Roope-setä Pörssipeli.

 Pelin sisältö 
 Pelilauta
 115 tapahtumakorttia
 35 osakekorttia (Kohteet: Pelle Peloton, Ankka-Air, Uutis-Ankka, Peikonhammas-vuori, Margariinitehdas, Miljardööriklubi ja Ankkalinnan Pallo)
 6 pelihahmoa
 pelirahaa
 100 kultarahaa
 arpakuutio

 Pelaaminen 
Ennen pelin aloittamista rahat järjestetään pelilaudan viereen pankiksi ja jokainen pelaajaa saa 20 000:n verran pelirahaa. Myös osakekortit järjestellään. Tapahtumakortit sekoitetaan nostopakaksi ja jätetään tila tulevalle käytettyjen tapahtumakorttien poistopakalle, johon kortit asetetaan tekstipuoli ylöspäin. Viimeiseksi vielä kultarahat asetetaan pelilaudan keskellä olevaan rahaympyrään.Pelin säännöt

Arpakuutiolla suurimman saanut aloittaa. Hän heittää arpakuutiota uudestaan, liikkuu nopan tuloksen verran pelilaudalla myötäpäivään ja toimii ruudun mukaisesti. Pelaaja voi vuorollaan yrittää käydä kauppaa osakkeistaan ja/tai kultarahoistaan. Niiden arvon saa päättää itse. Vuoron päätteeksi pelaaja voi ostaa kultarahoja kappalehintaan 10 000 (pelin päättyessä niiden arvo on 5 000). Kultarahan ostaminen on hyvä, sillä niitä omaavaa pelaajaa ei voi pakottaa myymään niitä, vaikka pelaaja ei muuten pystyisi maksamaan. Tosin mikäli pelaajalla ei olisi maksutilanteessa tarpeeksi pelirahaa, mutta osakkeita on, hän ei voi käyttää kultarahoja maksuvälineenä tai myydä niitä muille pelaajille, vaan pelaajan on pakko myydä osakkeitaan.

Pelissä ei voi mennä konkurssiin, vaan mikäli pelaaja ei pysty maksamaan, niin häneltä ei vain voida periä maksua. Peli päättyy, kun kultarahat ovat loppuneet keskeltä. Tämän jälkeen omaisuus lasketaan yhteen: peliraha + 10 000 per osake + 5 000 per kultaraha ja rikkain pelaaja voittaa.

 Pelilauta 
 Ota kaikki rahat kulman alta! Saat periä,Valitse maksaja... Pelle Peloton Nosta tapahtumakortti Saat rahaa 10.000 Osta osake!Saat ostaa pankista vapaasti minkä haluat... Nosta tapahtumakortti Uutis-Ankka-lehti Miljardööriklubi Nosta tapahtumakortti Myy eniten tarjoavalle.                              Lentoyhtiö Ankka-Air          Nosta tapahtumakortti   Nosta tapahtumakortti         Peikonhammas-vuori   Margariinitehdas         Maksa pankkiin 10.000   Saat rahaa 10.000         Nosta tapahtumakortti   Nosta tapahtumakortti         Menetät puolet käteisestä kulmaruutuun  Menetät puolet käteisestä kulmaruutuun        Stadion, Ankkalinnan Pallon kotikenttä. Stadion, Ankkalinnan Pallon kotikenttä.         Nosta tapahtumakortti     Nosta tapahtumakortti         Margariinitehdas   Peikonhammas-vuori         Lentoyhtiö Ankka-Air Maksa puolet käteisestä pankkiin.                            ← Lähtö Nosta tapahtumakortti Saat rahaa 10.000 Saat periä,Valitse maksaja... Nosta tapahtumakortti Miljardööriklubi Osta osake!Saat ostaa pankista vapaasti minkä haluat... Uutis-Ankka-lehti Nosta tapahtumakortti Pelle Peloton
Ruudut, joissa ei lue mitä niissä tehdään:
 Lähtöruudun ohittaessa tai sille osuessa saa pankista rahaa 10 000:n jokaista kohdetta kohti, josta on ainakin yksi osake, eli esimerkiksi kolmella Pelle Pelottomalla ja yhdellä Uutis-Ankka-lehdellä saa 20 000. Jos ei omista yhtäkään osaketta, saa silti 10 000.
 Osakeruuduissa (Pelle Peloton, Ankka-Air, Uutis-Ankka, Peikonhammas-vuori, Margariinitehdas, Miljardööriklubi ja Ankkalinnan Pallo) voi ostaa kyseisen osakkeen 10 000:lla. Mikäli pelaaja omistaa ainakin yhden osakkeen kyseisestä kohteesta, hän heittää arpakuutiota ja otaa silmälukua vastaavan määrän kultarahoja itselleen. Mikäli toisella pelaajalla on enemmän kyseisen kohteen osakkeita, maksaa pelaaja hänelle niin monta kertaa 5000:n kuin toisella pelaajalla on enemmän kyseistä osaketta (esimerkiksi jos Pelle Peloton -ruudussa toisella pelaajalla on kolme Pelle Peloton -osaketta ja ruutuun astuneella pelaajalla kaksi, maksaa pelaaja 5 000). Osakekorteilla on hyötyjä. Niitä voi käyttää kerran per kortti, ellei pelaaja ole kohteen pääomistaja (omista ainakin kolmea osaketta samasta kohteesta). Tällöin pelaaja saa käyttää hyötyä loputtomasti, jos ei menetä pääomistajuutta. Yhdellä vuorolla saa käyttää vain yhden liikehyödyn, yhden rahahyödyn ja yhden korttihyödyn.
 Saat periä -ruuduissa peritään valitsemaltaan pelaajalta 5 000 jokaista kohdetta kohti, josta ruutuun astujalla on ainakin yksi osake, eli esimerkiksi kolmella Pelle Pelottomalla ja yhdellä Uutis-Ankka-lehdellä saa 10 000.

 Katso myös 
 Aku Ankka (lautapeli)
 Karhukopla (lautapeli)

 Lähteet 
 Roope-Setä Liikemiespeli

 Viitteet 

Luokka:Lasten lautapelit
Luokka:Tactic